ועדת הכספים, כנסת 20, פרוטוקול מספר 1003, 2018-03-14 14:00

יצחק וקנין: רבותיי, אני פותח את הישיבה.

יצחק וקנין: אני אומר מראש, יושב ראש הוועדה, כשהוא ביקש ממני להחליף אותו אתמול הוא גם אמר לי 'אתה לא עושה שום שינוי', יש את הסיכומים, הכול מסוכם.

יצחק וקנין: אם אתם תצטרכו שינוי, אז תדעו שאני לא מתכוון לעשות אותם.

יצחק וקנין: ככה נאמר לי.

יצחק וקנין: אנחנו נתחיל, אני מקריא צו, אתן להערות ונצביע על כל צו בנפרד.

יצחק וקנין: מי מקריא את הצווים?

דוד כוכבא: אדוני היושב הראש.

דוד כוכבא: אנחנו הגענו להסכמות עם האוצר ואני מניח שזה יעלה פה, אבל ההסכמות צריכות לבוא לידי ביטוי בהצהרות, לא בצו.

דוד כוכבא: אז אם אפשר להתחיל בהצהרות.

בצלאל סמוטריץ': אבל ההצהרות נאמרו בדיון אתמול.

דוד כוכבא: נאמרו וזה הופסק באמצע.

דוד כוכבא: אם אפשר להפוך את הסדר.

דוד כוכבא: כי ההסכמות באות לידי ביטוי בהצהרות, לא בצו.

יצחק וקנין: יש לי יומיים פה, לא יותר.

יצחק וקנין: אל תדאג, אנחנו לא נשאיר שום דבר פתוח.

יצחק וקנין: בסופו של דבר אם תצטרכו משהו שאתם חושבים שלא נאמר, או שהם חושבים שצריך לומר אותו, הם יאמרו אותו.

יצחק וקנין: אבל, רבותיי, אני אמרתי, יקריאו את הצווים, אני לא מתכוון לשנות את הדברים כיוון שאני מבין שהדברים סגורים.

יצחק וקנין: אם יהיה איזה דבר שהוא מוסכם על כל הצדדים, אז אין בעיה.

יצחק וקנין: מי מקריא את הצו?

אמיר רשף: רק דבר אחד צריך שייאמר לפרוטוקול, זה לא נאמר אתמול במסגרת הדברים שנאמרו לפרוטוקול.

אמיר רשף: אנחנו ניתן גם מענקים לגריטה והסבה של משאיות מסולר לגז טבעי דחוס.

אמיר רשף: אמרנו אתמול עוד כמה דברים נוספים, זה לא נאמר, אז אני אומר את זה עכשיו.

קריאה: זה יהיה בהמשך, אחרי שתתבסס ה - - -

יצחק וקנין: כוכבא, הניח את דעתך או לא?

דוד כוכבא: אני מתחיל להירגע.

אמיר רשף: ובנוסף יש מענקים היום של המשרד להגנת הסביבה למוניות שעוברות מרכבי סולר לרכבים היברידיים, תהיה תוספת מסוימת שתינתן בשביל הרכבים למורי נהיגה.

עמר בר-לב: כמה?

אמיר רשף: שישה מיליון ש"ח יינתן תוספת למורי נהיגה ועוד חמישה מיליון ש"ח - - -

קריאה: אנחנו עוד לא יודעים בדיוק איך הנוהל ייראה, אבל זה שישה מיליון ש"ח סך הכול.

אמיר רשף: אנחנו סגרנו את זה - - - בגלל טענות שעלו ואנחנו סיכמנו על הסכום ונבנה את המנגנון.

דוד כוכבא: סך הכול מדובר על 11 כן?

דוד כוכבא: שש וחמש.

בצלאל סמוטריץ': עשיתם פלאט בשביל השישה מיליון האלה?

בצלאל סמוטריץ': לא, צריך להגיד לפרוטוקול שכל מה שהצהרתם אתמול - - -

אמיר רשף: כל מה שנאמר אתמול תקף.

דוד כוכבא: עוד שתי נקודות.

דוד כוכבא: נקודה אחת, מה שסוכם עם מועצת המובילים, זה תקציב של 20 מיליון שקל להכשרת נהגים חדשים.

דוד כוכבא: אני רוצה שזה ייאמר כאן, אני מבקש.

דוד כוכבא: ודבר שני, משהו כללי, זה הנושא של בדיקה מחדש ב-31 בדצמבר 2023, בדיקת התמונה, אם יש 25 תחנות.

דוד כוכבא: אם זה בתוך הצו אז זה בסדר.

יצחק וקנין: זה מופיע בצו.

אמיר רשף: מי שיש לו סיכומים חתומים איתנו, לא צריכים לחזור על זה.

בצלאל סמוטריץ': אדוני היושב ראש, היו כאן שלושה דיונים מתישים, לא נתחיל את הכול מחדש.

יצחק וקנין: יהודה היקר.

יצחק וקנין: יהודה, אתה יודוך אחיך, קדימה.

יהודה בר אור: תודה, אדוני היושב ראש.

יהודה בר אור: אנחנו סיכמנו עם האוצר ואני הבנתי אתמול שעם שי באב"ד, המנכ"ל, גם אושרה שם הפחתת פטור ממכס, מקום ארבע לשלוש, כך הבנתי שאושר, ומי שיתחיל ב-2019 במקום 2018.

קריאה: 2019 כמו בצו.

יהודה בר אור: מאה אחוז, זה מה שאנחנו אומרים ואין לנו שום בעיה.

יצחק וקנין: חבר'ה, אני מתחיל את הצווים ומרגע זה - - - חבר'ה, מקובל עליכם הכול?

קריאה: חיובי, מבחינתנו כן.

יצחק וקנין: להקריא את הצו.

יצחק וקנין: צו הבלו על הדלק (הטלת בלו) (תיקון והוראת שעה), 2018.

מיכאל קורנר: אפשר הערה?

מיכאל קורנר: הערה אחת.

מיכאל קורנר: הבטיחו 25 תחנות תדלוק לכל הפחות שיהיו קיימות במדינה.

מיכאל קורנר: פה כתוב שניתנו אישורים לקיימם.

מיכאל קורנר: זה לא אותו דבר.

אודי אדירי: זה עוד יותר, זה לוודא שלא רק שהן בנויות, יש להם אישור הגזה, את כל האישורים הנדרשים, הגנת הסביבה - - -

קריאה: לא אישור בנייה.

קריאה: לא, אני אומר כאן לפרוטוקול, לא אישור בנייה.

קריאה: הכוונה שהיא לא רק בנויה, אלא גם יש לה גז שזורם אליה, ניתנו כל האישורים להזרמת הגז, כל האישורים הסביבתיים.

יצחק וקנין: חבר'ה, מרגע זה נגמר הסיפור, אף אחד לא מדבר.

עמר בר-לב: היה לנו דיון ארוך פעם - - -

קריאה: צריך לרשום במפורש שיש אישור הגזה.

קריאה: אישור ההגזה בודק - - -

יצחק וקנין: קיבלת רשות דיבור?

בצלאל סמוטריץ': נו, נאמר לפרוטוקול.

יצחק וקנין: מה קורה פה?

יצחק וקנין: כל אחד מדבר איך שבא לו?

יצחק וקנין: אף אחד לא מדבר בלי רשות דיבור.

יצחק וקנין: אני לא יודע, אולי אתם רגילים, אני לא אוהב בלגן, אי אפשר לנהל ישיבה ככה.

יצחק וקנין: נא להתחיל את ההקראה, איזה צו שאת רוצה תתחילי.

לילי אור: צו הבלו על דלק (הטלת בלו) (תיקון והוראת שעה מס' ), התשע"ח-2018 בתוקף סמכותי לפי סעיף 2 לחוק הבלו על דלק, התשי"ח-1958, אני מצווה לאמור: תיקון סעיף 1. 1.

לילי אור: בסעיף 1 לצו הבלו על דלק (הטלת בלו), התשס"ד-2004 (להלן – הצו העיקרי) – אחרי ההגדרה "גז טבעי" יבוא: "גז טבעי דחוס" – גז טבעי העומד בדרישות התקן הישראלי ת"י 6119 (גז טבעי לכלי רכב – 2012) או המשמש להנעת רכב מנועי; התקן האמור על עדכוניו מזמן לזמן יעמוד לעיון הציבור ביחידה הארצית לבלו ומס קנייה"; במקום "תעריף המכס" יבוא: "תעריף המכס" – צו תעריף המכס והפטורים ומס קנייה על טובין, התשע-2017.

לילי אור: תיקון התוספת.

לילי אור: 2.

לילי אור: בתוספת לצו העיקרי – בפרט 2(א) – בטבלה, תחת "תיאור", במקום "גז טבעי" יבוא "גז טבעי, למעט גז טבעי דחוס"; אחריו יבוא:

קריאה: אפשר לעשות את השינוי, מ-1,500 ל-1,400.

קריאה: לבקשת הוועדה זה הופחת מ-1,500 ל-1,400.

בצלאל סמוטריץ': איפה הדירוג של ה-700?

לילי אור: זה יבוא אחר כך.

יצחק וקנין: בהוראות המשך.

יצחק וקנין: הלאה, תמשיכי להקריא.

לילי אור: במקום פרט 5 יבוא: שאלת על השינוי, בעצם אין פה העלאה.

לילי אור: התאמת סכומים.

לילי אור: 3.

לילי אור: על סכומי המס האמורים בסעיפים 2(1)(ב), 2(2) ו-5 לצו זה יחולו הוראות סעיף 2(ג) לצו העיקרי.

יצחק וקנין: 4, תחילה.

לילי אור: נוסף פה עוד סעיף.

לילי אור: אני מקריאה.

לילי אור: יש שינוי של הסדר.

לילי אור: דיווח לכנסת.

לילי אור: 4.

לילי אור: לא יאוחר מיום י"ט באדר התש"ף (15 במרץ 2020) ידווחו המנהל הכללי של משרד האנרגיה, יושב ראש רשות החשמל והממונה על התקציבים במשרד האוצר לוועדת הכספים של הכנסת על השפעת צו זה והוראות צו תעריף המכס והפטורים ומס קנייה על טובין (תיקון והוראת שעה מס' ____), התשע"ח-2018 על היקף השימוש בפחם ועל ההשפעה על תעריפי החשמל.

לילי אור: כמו כן ידווחו לא יאוחר מיום א' בטבת התשפ"ה (1 בינואר 2025) על היקף השימוש בפחם.

לילי אור: ביטול.

לילי אור: 5.

לילי אור: צו הבלו על דלק (הטלת בלו)(תיקון והוראת שעה), התשע"ח-2018 – בטל.

לילי אור: תחילה.

לילי אור: 6.

לילי אור: תחילתו של צו זה, למעט סעיפים 2(2) ולמעט סעיף 6, מיום כ' בטבת התשפ"ד (1 בינואר 2024), ובלבד שמנהל מינהל הדלק במשרד האנרגיה אישר בהודעה ברשומות עד למועד האמור כי ניתנו כל האישורים הדרושים על פי דין למתן שירותי תדלוק בגז טבעי ל-25 תחנות תדלוק פעילות לכל הפחות עד למועד זה; תחילתו של סעיף 2(2) לצו זה ביום ט"ז בשבט התשע"ח (1 בפברואר 2018).

גיא גולדמן: אדוני, זה סעיף שנוי במחלוקת.

גיא גולדמן: מנהל רשות המסים הנכנס ירצה להתייחס לסעיף התחילה של 2024.

בצלאל סמוטריץ': מחלוקת בין מי למי?

בצלאל סמוטריץ': מה שסוכם לא ייפתח.

גיא גולדמן: המהות לא, רק האיך.

גיא גולדמן: אישור מינהל הדלק על אישורי הגזה, שמבחינה משפטית לא ברור מה זה אישורי הגזה, לא ברור אם אישור המס עולה, יורד.

גיא גולדמן: מכניסים פה לאי ודאות בסוף שנת 2023, לא ברור מה קורה באיזה שיעור מס.

מיכאל קורנר: שמי מיקי קורנר, אני בעבר הייתי ברשות הגז.

מיכאל קורנר: מי שנותן את אישור ההגזה זה הממונה על הבטיחות ברשות הגז הטבעי ולא הממונה על הדלקים.

מיכאל קורנר: זה פשוט בן אדם אחר.

שאול מרידור: זה לא רלוונטי.

שאול מרידור: כל מה שצריך שהוא ידווח, הוא לא מי שנותן, הוא מדווח שיש 25 תחנות כאלה.

שאול מרידור: היות שהוא אחראי על התחנות הוא גם מדווח שיש - - -

מיכאל קורנר: מי שאחראי על - - - זה סאשה ולא חן.

שאול מרידור: זה לא רלוונטי.

שאול מרידור: מי שאחראי על תחנות התדלוק זה חן בר יוסף והוא זה שידווח ש-25 תחנות, יש דלק - - -

מיכאל קורנר: קיבלו אישור הגזה.

יצחק וקנין: איפה ערן?

יצחק וקנין: ערן, רשות המסים.

ערן יעקב: מבחינתנו, אנחנו מבינים את המשמעות שכל עוד אין תחנות בגז טבעי, מבינים את הרצון לבוא ולקבוע שצריך שתהיה כמות תחנות כזו או אחרת על מנת שנוכל לאפשר הפחתה כזו או אחרת או לפגוע בהיטל.

ערן יעקב: זה הגיוני, יש לזה רציונל, הבעיה שלטעמנו אפשר לקבל את אותה תוצאה בלי שהדבר הזה יהיה בתוך הצו עצמו.

ערן יעקב: המשמעות שהדבר הזה נמצא בתוך הצו עצמו - - - אגב, מעבר לזה שזה מהלך שלא נעשה מעולם, יש לו משמעויות משפטיות שהמשמעות לקשור בין מס להוראה רגולטיבית היא, בעינינו, בעיה קשה מאוד.

ערן יעקב: בעיניי גם בעיה משפטית לא פשוטה.

ערן יעקב: לכן אני חושב שהדרך לפתור את הבעיה הזאת, שתהיה אותה תוצאה כמובן, ואני אוכל להתחייב.

ערן יעקב: אותה תוצאה זה אומר שנבוא כל שנה לוועדה ונגיד כמה תחנות יש, הגורמים המוסמכים, אין שום בעיה, וככל שלא נעמוד - - - אגב, המספר, כזה ואחר, לא רלוונטי מבחינתי, וככל שלא נעמוד, לא בהבטחות ולא בכמות התחנות הרלוונטית, מיד נתחייב, זו תהיה התחייבות שלטונית מטעם משרד האוצר, שר האוצר.

ערן יעקב: התוצאה תהיה אותה תוצאה, אבל המשמעות של הדבר הזה תהיה שככל שזה לא יהיה מיד יוצא צו או בדרך אחרת, לא יהיה תוקף לצו.

ערן יעקב: כלומר התוצאה היא אותה תוצאה שאנחנו רוצים להגיע בלי לעשות משהו שהוא בהרבה אספקטים יוצר בעיה, הן משפטית בעיניי והן יישומית, כי בסוף בסוף השיח לגבי תחנות ומה זה תחנה יהיה שיח מאוד מאוד בעייתי שהוא ילכלך מאוד את עולם המס.

יצחק וקנין: טוב, הבנתי אותך, יש לי מה לומר לך, אבל אחרי שנשמע את הדברים אני אגיד לך את דעתי שלי.

שי באב"ד: רק תן עוד משפט, אדוני היו"ר, בהקשר הזה.

שי באב"ד: יש פה חשש מאוד מאוד מאוד גדול, ותיכף גם היועץ המשפטי פה יתייחס, הוא רצה גם להגיד מילה על זה, יש פה חשש גדול מאוד מאוד על איפה תפקידה של הרשות המבצעת ואיפה תפקידה של הרשות המפקחת והמחוקקת.

שי באב"ד: בנושא של הצווים, התנאי פה שנמצא בתוך הצו, הוא לא מטריד אותנו, אנחנו בטוחים שיהיו הרבה יותר מ-20 או 25 תחנות, זה לא האירוע, ברמת המהות אנחנו מוכנים לתנאי, מסכימים לתנאי, מוכנים לתת התחייבות שר אוצר על התנאי או כל דבר אחר, איפה הבעיה מתחילה?

שי באב"ד: ברגע שהדבר הזה מופיע בתוך הצו עצמו ועובר בחקיקה אנחנו יוצרים תקדים שבמסגרתו כל חקיקה לשינוי מדיניות מיסוי כזו או אחרת יכולה לבוא עכשיו בהתניות על מה הממשלה צריכה לבצע או מה הממשלה לא צריכה לבצע בתוך הצו עצמו.

שי באב"ד: סיטואציה כזאת היא סיטואציה שמקשה מאוד על הרשות המבצעת ועל כולנו לבצע מדיניות ולהוביל מדיניות מיסוי.

שי באב"ד: כי פעם אחת אנחנו לא מייצרים ודאות למשק, כי אנחנו באים ואומרים לא, יכול להיות שיש תנאי שמבטל את הוודאות הזו.

שי באב"ד: יצא עכשיו צו שמראה על איזה מדיניות מיסוי, אם זה נקודות זיכוי, אם זה מס הכנסה אם זה בלו כזה או אחר, אבל הוא לא ודאי, כי בעצם שמים תנאים מתלים על הממשלה לבצע אותם בתוך ה - - -

יצחק וקנין: הבנו אותו, לא הוספת לנו כלום על מה שהוא אמר.

יצחק וקנין: סליחה שאני אומר לך את זה, שי.

שי באב"ד: לכן אני אומר, בגלל השלכות הרוחב המאוד מהותיות שיכולות להיות לנו פה אנחנו כן רוצים לבקש לשקול, ואנחנו מבינים את זה שאתם רוצים התחייבות אמיתית של הממשלה ולוודא שהדבר הזה קורה, כי הרי ברור לחלוטין, והנה אני אומר את זה לפרוטוקול, שככל שאנשים לא עוברים לגז, עצם העובדה שאנחנו מעלים עכשיו את הסולר תרע לאזרחים ורק במקומות שבהם אנחנו הצלחנו לייצר תמריץ מספיק חזק לעבור לגז אלה המקומות שבהם אנחנו יכולים להפחית את ה - - -

אודי אדירי: אני חושב שהתנאי כאן הוא תנאי מאוד ברור, הוא מאוד מדיד, הוא 25 תחנות, אני חושב שכממשלה, התנאי הזה, כל גורמי הממשלה מוכנים לקבל אותו כתנאי להשקת המהלך ואני חושב גם שיש בו שכל והבקשה היא פשוטה, אם אפשר לעגן אותו, במקום בצו, ב - - - מה אתם רוצים, באמירה לפרוטוקול?

קריאה: אנחנו יכולים בכל דרך אחרת שתניח את דעתכם.

שי באב"ד: מכתב מחייב של שר אוצר.

יצחק וקנין: רבותיי, תאמינו לי, יש לי קצת ימים בבית הזה, לא הרבה.

יצחק וקנין: אני רוצה להגיד לכם ממה אני חושש לפני שעמר בר לב יגיד.

שי באב"ד: אפשר במכתב שר אוצר.

יצחק וקנין: חבר'ה, אני מחר לא פה, משה גפני לא פה, אף אחד לא זוכר - - -

שי באב"ד: אין דבר כזה.

יצחק וקנין: לא, חברים, אני אומר לכם - - -

יעל כהן-פארן: לא, על גפני הם אמרו שאין דבר כזה.

שי באב"ד: לא, גפני פה ווקנין פה, אולי אנחנו לא פה.

יצחק וקנין: הבעיה הכי גדולה, שלאנשים יש זיכרון קצר, מישהו יגיד 'לא הייתי פה', ההוא אמר 'כן הוא אמר', 'לא אמר', אני חושב שיש פה סיכומים ברורים.

יצחק וקנין: אני לא מבין אתכם למה אתם רוצים, אני מבין את הרציונל שלכם שבחקיקה לא יכול להיות שלעשות איזה לינק כזה, אבל, רבותיי, במקרה הספציפי שלנו, מדובר על מערך שלם שאתם לוקחים אותו ומשנים לו את כל המציאות שלו ואתם רוצים שהם יילכו ומחר תגידו 'חבר'ה, לא כתוב פה כלום'.

יצחק וקנין: אתם רוצים לתת מכתב, אני חושב שהיו פה סיכומים, הגעתם לסיכומים, למה ברגע האחרון - - -

עמר בר-לב: אדוני היושב ראש - - -

יצחק וקנין: אתה רוצה שתהיה פה הצבעה פה אחד?

יצחק וקנין: אז בוא תן לנו ללכת קדימה, חברים, אל תעצרו אותנו בדקה ה-90.

עמר בר-לב: ראשית אני מתחיל מהסוף, מה שאמרת, יש כאן סיכומים ולבוא ברגע האחרון ולשנות אותם זה לא לעניין.

עמר בר-לב: לעצם העניין, היה לנו דיון גדול על הנושא הזה בדיון הקודם.

עמר בר-לב: לגבי התחנות, שבאמת יהיו תחנות ולכן הנקודה הזו היא נקודה מאוד עקרונית.

יעל כהן-פארן: עוֹבדוֹת.

עמר בר-לב: ואני גם מאוד מסכים עם הניסיון המצטבר שלך, שאתה אומר, זה לא יהיה בצו אז יבואו בעוד שלוש או ארבע שנים, יש סיכוי שגם אתם לא תהיו שם, אז יהיה מכתב כזה של שר אוצר ואחרי זה יהיה מכתב אחר.

עמר בר-לב: ירצו אז לשנות את הצו, ישנו את הצו.

עמר בר-לב: אגב, אני לא משפטן כזה גדול, אבל אני לא בטוח שאם זה יהיה תקדים לדברים אחרים זה לא בהכרח תקדים טוב.

עמר בר-לב: לכן, כמו שאמרת, אם רוצים כאן שתהיה הצבעה פה אחד צריך לקיים כמו שהגיעו כאן להסכמה.

יצחק וקנין: כן.

יצחק וקנין: היועץ המשפטי.

אסי מסינג: כן, יש מספר בעיות בסעיף התחילה המוצע, שמעבר לשאלת התקדים, גם מבחינת הלינקינג שעשו כאן בין שאלת אופן המיסוי לשאלה של כמות תחנות מבלי קשר לאמירה שלכולם ברור שכך הולך להיות.

אסי מסינג: זאת אומרת הכוונה היא שיהיו מספר תחנות, התכלית מבחינת העובדה שהדבר יהיה נגיש לציבור לצורך ההכנסה, זה התנאי שעושים את כל המאמצים על מנת שהוא יתקיים.

עמר בר-לב: זה לא ברור לכולם, כי בנוסח זה לא היה ככה.

אסי מסינג: אבל זו לא השאלה, השאלה היא האם בעצם הקביעה - - -

עמר בר-לב: כנראה שזה לא ברור לכולם.

אסי מסינג: לא, הרי הדרישה של הקביעה לא באה מהצד של הממשלה, היא באה מהצד של הכנסת כדי לנסות להבטיח איזה שהוא לינקג' בין שני הדברים.

אסי מסינג: הלינקג' הזה, מעבר להיותו אחת, לא מתאים בכלל לדיני המס, שתיים, הוא מדבר על כך שלמעשה יש כאן לכאורה בהנחה שנגיע לסיטואציה שבה התחנה ה-25 או ה-26 היא התחנה המשמעותית, הוא יוצר כאן הכנסה של שיקולים זרים לצורך הכנסה של משטר מס, האם התחנה שה-25 או התחנה ה-26 תיכנס לתוקף, משהו שהוא לא נכון, ובוודאי ובוודאי הכנסת לא צריכה להוביל אליו, שתהיה שורה של מסכת לחצים מכיוונים שונים כדי להכניס תחנה כזו או אחרת מכיוון שיש לה משמעות כספית אדירה.

אסי מסינג: לכן עצם ההכנסה של התנאי הזה כתנאי תחילה הוא דבר שאינו נכון, הוא אינו מתאים ובוודאי ובוודאי עד שנת 2024, יש גם לכנסת וגם לממשלה את כל הכלים להגיד שההוראה הזו אינה הוראה מתאימה וצריך לבחון אותה או צריך לשנות אותה.

יצחק וקנין: טוב, יש לי פתרונות יצירתיים בשבילך מפה עד להודעה חדשה, תיכף אני אגיד לך אותם.

יצחק וקנין: מישהו ממשרד האנרגיה.

אודי אדירי: אני.

יצחק וקנין: המנכ"ל, הדרג הכי בכיר.

יצחק וקנין: אני מודיע לפרוטוקול.

יצחק וקנין: אנחנו, ועדת כספים, לא נראה בזה תקדים לשום חוק אחר.

יצחק וקנין: אני אומר לך את זה פה, הצו עובר כפי שהוא, אם לא, אין צו.

אסי מסינג: זה לא אמירה של - - -

יצחק וקנין: אני אומר פה לפרוטוקול, תשמע טוב, הצו עובר כפי שהוא והוא לא יהווה תקדים לשום צו אחר של ועדת הכספים שאתם תביאו לפה, אם זה החשש שלכם.

אסי מסינג: זו לא השאלה.

אסי מסינג: מדיניות מס זה עניין שהוא משליך לציבור, הוא לא בעיה - - -

יצחק וקנין: הבנתי אותך.

יצחק וקנין: חברים, בואו נעביר את הצו.

אסי מסינג: זאת לא השאלה - - -

יצחק וקנין: אני אמרתי את הדברים שלי לפרוטוקול.

יצחק וקנין: אתה רוצה שאני אביא את זה להצבעה עכשיו?

אסי מסינג: אני אומר שוב, המבחן המוצע כאן הוא מבחן שהתוצאה שלו - - -

יצחק וקנין: היא אותו דבר בסופו של יום.

אסי מסינג: שנייה אחת.

אסי מסינג: אני אחזור ואגיד מה שאמרתי.

אסי מסינג: התוצאה של ההתניה של התחנה ה-25 היא תוצאה - - -

עמר בר-לב: אתה אמרת, היה מאוד ברור מה שאמרת, רק מה שלא ברור, שיש שיקולים למדינה מאחורי מה שאמרת וזה מה שמטריד.

אסי מסינג: אני לא מבין איזה שיקולים יכולים להיות מאחורי מה שאני אמרתי.

אסי מסינג: בוודאי שהיא לא תלויה, לא בך ולא בי, התחנה ה-25.

יעל כהן-פארן: אבל אתה לא צועק על חבר כנסת.

יצחק וקנין: ידידי היקר, בזה סיימת את הדברים.

אסי מסינג: אבל האמירות שאיזה שיקולים עומדים מאחורי מה שאני אמרתי - - -

יצחק וקנין: הבנתי את השיקולים שלך, יש פה סיכומים ברורים ואני אומר לפרוטוקול וחוזר ואומר, הצו הזה לא יהווה תקדים לשום צו אחר שיביאו לפה.

יצחק וקנין: חד וחלק.

שי באב"ד: יש עוד נקודה.

שי באב"ד: תן לי רגע, אסי, לנסות להסביר.

יצחק וקנין: למה אתה לוקח את זה למקום ש - - -

אסי מסינג: אני?

אסי מסינג: כשמאשימים אותי ב - - -

יצחק וקנין: לא, אף אחד לא האשים אותך - - -

אסי מסינג: זה מה שאמר חבר הכנסת כרגע.

יצחק וקנין: ידידי, אתם ישבתם פה, אני ישבתי בכל הדיונים איתכם.

עמר בר-לב: מה שאמרתי בדיוק, אני אחזור על זה עוד פעם, אתה הסברת שלתחנה ה-25 יכולות להיות כל מיני משמעויות, מה עשו אחרות, אני לא יודע מה - - -

שי באב"ד: לא, תן לי רגע להסביר.

עמר בר-לב: זה מה שאני הבנתי.

עמר בר-לב: ואם כך אני לא מבין מה כל הדיבור שלך על התחנה ה-25.

יצחק וקנין: עמר, רבותיי, בואו לא נעשה - - - אדוני המנכ"ל, אחרי זה אני מצביע.

שי באב"ד: חבר הכנסת בר-לב, אני אסביר את מה שהוא אמר ואסי צודק בטיעון שהוא אמר.

שי באב"ד: מה שיקרה, ברגע שנגיע להקמת התחנה ה-25 יהיו גורמים שלהם יש אינטרס מאוד מאוד גדול, שהפטור על הסולר לא יישחק, אלא יישאר אותו פטור, יפעילו לחצים מאוד מאוד מאוד גדולים כדי שהתחנה ה-25 לא תקום, כי ברגע - - -

קריאה: ואם זה בהתחייבות לפרוטוקול?

שי באב"ד: שנייה רגע.

שי באב"ד: אני מבין את מה שהיועץ המשפטי טוען פה, כי באמת כאשר יהיו גורמים בשוק, וזה לא מי שיושב פה בחדר הזה, אבל זה כן גורמים שיש להם אינטרס מאוד גבוה ומאוד גדול שמחיר הסולר לא יהיה - - - שההנחה הזו לא תתבטל וההנחה הזאת תישאר, לכן הוא אומר שיש אינטרס מאוד חזק על התחנה הזו שהיא לא תקום.

שי באב"ד: אני מבין את זה, יחד עם זאת כשהממשלה מתכננת מעבר לגז והיא חושבת שהיא תקים, לא 25 תחנות, אלא היא צריכה להקים הרבה יותר כדי שהמעבר הזה יקרה, לעשות התחייבות מינימלית לתחנות כאלה, אם אנחנו בסופו של יום, הנה אני אומר את זה פה, רק ב-25 תחנות, כנראה שאנחנו נהיה באיזה שהיא בעיה ולכן נתנו איזה שהיא התחייבות מינימלית פה.

שי באב"ד: מבינים את רמת הלחצים שתהיה.

שי באב"ד: אני עומד מאחורי הבקשה של היועץ המשפטי ומאחורי הבקשה של יו"ר רשות המסים שמן הנכון היה שזה לא יהיה בתוך הצו, עם זאת אני מבין את שיקולי הוועדה.

שי באב"ד: היו"ר אמר ש'אני מצהיר שזה לא יהווה תקדים' - - -

יצחק וקנין: לא יהווה תקדים, חד וחלק.

שי באב"ד: - - - שאני צריך לבחור האם זה מוצבע כרגע או לא מוצבע כרגע, ברור לחלוטין שמבחינת תקציב - - -

איתן ברושי: כמו שביבי אמר שאין תקדים עם סוֹפה.

איתן ברושי: תגיד שיש לנו תקדים מאתמול, כמו עם סופה.

איתן ברושי: אם ראש הממשלה יכול להגיד, גם אתה יכול להגיד שאין תקדים.

יצחק וקנין: תלוי איך אתה מלביש את החליפה.

יצחק וקנין: אם היית מלביש את החליפה בצורה אחרת הכול היה עובר טוב.

שי באב"ד: רק יש תיקון.

יצחק וקנין: תמשיכי להקריא.

שי באב"ד: את מקריאה את התיקון?

אמיר רשף: כן, בצו של ההישבון יש תיקון מסוים באחד הפרטים.

לילי אור: אני חוזרת רק על סעיף 3, כי הייתה שם טעות טכנית.

לילי אור: התאמת סכומים.

לילי אור: 3.

לילי אור: על סכומי המס האמורים בסעיפים 2(1)(ב), 2(2) ו-7 לצו זה יחולו הוראות סעיף 2(ג) לצו העיקרי.

יצחק וקנין: כן.

לילי אור: אני ממשיכה מ-7, הוראת השעה.

לילי אור: הוראת שעה.

לילי אור: 7.

לילי אור: על אף האמור בטור "שיעור הבלו" שבפרט 2(א1) לתוספת לצו העיקרי, המובא בסעיף 2(1)(ב) לצו זה, במקום הסכום הנקוב בו יראו כאילו – בתקופה שמיום כ' בטבת התשפ"ד (1 בינואר 2024) עד יום ל' בכסלו התשפ"ה (31 בדצמבר 2024), בא "100"; בתקופה שמיום א' בטבת התשפ"ה (1 בינואר 2025) עד יום כ"א בטבת התשפ"ז (31 בדצמבר 2026) בא "200"; בתקופה שמיום כ"ב בטבת התשפ"ז (1 בינואר 2027) עד יום א' בטבת התשפ"ח (31 בדצמבר 2027) בא "700"; על אף האמור בטור "שיעור הבלו" שבפרט 5 לתוספת לצו העיקרי, המובא בסעיף 2(2) לצו זה, בתקופה שמיום כ"ח באדר התשע"ח (15 במרץ 2018) עד יום ז' באדר ב' התשע"ט (14 במרץ 2019), יראו כאילו במקום "102" יבוא "45.46".

יצחק וקנין: זהו זה, סיימנו את הצו?

לילי אור: זה צו הטלת בלו.

יצחק וקנין: מי בעד הצו כפי שהוקרא?

יצחק וקנין: כולם בעד.

יצחק וקנין: מי נגד?

יצחק וקנין: אין נגד.

יצחק וקנין: הצו אושר פה אחד.

יצחק וקנין: בעד – פה אחד

איתן ברושי: יש אופוזיציה אחראית.

שי באב"ד: עשיתם את התיקון על - - -

יצחק וקנין: זה לא בצו הזה.

אסי מסינג: הצבעתם, אבל יש עוד משהו בעניין הדיווח לכנסת.

אסי מסינג: ההוראה של הדיווח לכנסת, שנוספה בסעיף 6 לבקשת הכנסת, אינה במקומה.

אסי מסינג: מדובר בהוראה שהיא לכאורה חורגת מהסמכות של עצם הקביעה בכלל של הטלת צו, היא אינה קשורה לשאלת הדיווח בין הממשלה לבין הכנסת מבחינת סמכות.

אסי מסינג: והדבר השני הוא, אני דיברתי בנושא הזה כבר בעבר ואני חוזר ואומר, מדובר פה בהוראות שעלו עכשיו בחקיקת ההסדרים, שוועדת הכספים יזמה אותם, שהם פוגעים בהפרדת הרשויות בין הכנסת לבין הממשלה ומטרתם לנסות להוביל לכפיית צעדי מדיניות והדרך היא לא באמצעות הבקרה לכאורה, הטענה שיש כאן סמכות ומימוש הסמכות של פיקוח.

בצלאל סמוטריץ': היועצת המשפטית של הוועדה אמרה - - -

יצחק וקנין: אתה יודע איך אומרים?

יצחק וקנין: ביום הכיפורים, כשעושים התרת נדרים אומרים 'קיבלנו את מסירת המודעה'.

יצחק וקנין: תודה רבה, אדוני.

יצחק וקנין: אני מדבר במלוא הרצינות.

יצחק וקנין: יש הסכמות, אתם רוצים ברגע האחרון לשנות את ההסכמות?

יצחק וקנין: אתה רואה שיש פה הצבעה פה אחד, אתה רוצה שהאופוזיציה - - - תאמין לי, אני לא רוצה לומר כלום, אבל האופוזיציה יכולה להפיל את כל החוק הזה ואני לא רוצה.

יצחק וקנין: אתם רוצים הצבעה פה אחד?

יצחק וקנין: אתם מקבלים הצבעה פה אחד, אני לא מבין אתכם.

שי באב"ד: יו"ר הוועדה, אני רק רוצה להבהיר.

שי באב"ד: ברמה המהותית יש לנו הסכמות מלאות, הבעיה היא אחרת.

שי באב"ד: היו פה חידודים שהגיעו מטעם היועץ המשפטי של המשרד ומשרד המשפטים שמגבה אותו פה, שאומר שלמרות ההסכמות המהותיות שיש לנו פה, ברמת המהות שמוסכמת, יש פה בעייתיות משפטית והחרגות - - -

בצלאל סמוטריץ': אבל גם לנו יש ייעוץ משפטי.

יצחק וקנין: הייעוץ המשפטי של הכנסת אמר לי שהיו הסכמות דווקא על מה שהוא אומר ו - - -

בצלאל סמוטריץ': אבל זה עלה.

בצלאל סמוטריץ': זה עלה.

יצחק וקנין: וצריך לקבל את ההסכמות האלה.

דוד כוכבא: חבר הכנסת סמוטריץ, אני אגיד לך מה הבעיה שם.

דוד כוכבא: אני לא מבקש לתקן, אבל לשיקולכם שתבינו מה הבעיה - - -

יצחק וקנין: רבותיי, אין לי זמן, הצבענו, הצו עבר, נגמר הסיפור.

יצחק וקנין: הצו השני.

יצחק וקנין: נא להקריא.

יצחק וקנין: כוכבא, מה רצית להגיד?

דוד כוכבא: אני רציתי להגיד, זה כבר אחרי ההצבעה, אבל לפחות אני אגיד את זה.

דוד כוכבא: ההסכמה לגבי אותו סעיף של הדיווח הייתה ל-31 בדצמבר 2023 ולא ל-1 בינואר 24'.

יצחק וקנין: לא, זה לא אותו צו.

עדי חכמון: לא, ההסכמה שאתה מדבר עליה נאמרה לפרוטוקול והיא לא מה שהוסכם כאן בצווים.

אודי אדירי: מה שאתה רצית לדעת, ששיעור המס החל זה של ה-31 בדצמבר וכך זה.

אודי אדירי: כך זה מופיע.

דוד כוכבא: אבל אם זה ב-1 בינואר הצו משתנה.

אודי אדירי: לא.

דוד כוכבא: איך לא?

דוד כוכבא: איך נהיה בטוחים שלא?

אודי אדירי: אתם רוצים להסביר, רשף?

דוד כוכבא: זה מאוד מהותי, אדוני היושב ראש.

יצחק וקנין: כוכבא, אני אומר לך שהכול בסדר.

יצחק וקנין: אם יש לך בעיה, אני ערב לך, אוקיי?

יצחק וקנין: בואו נתקדם.

יצחק וקנין: תקריאו את הצו השני.

דוד כוכבא: אני מקווה ש - - -

בצלאל סמוטריץ': אבל זה לא בצו הזה.

אמיר רשף: אנחנו נקריא את ההישבון ונסביר אחר כך.

בצלאל סמוטריץ': בואו נלך על הקצר קודם.

לילי אור: צו תעריף המכס והפטורים ומס קנייה על טובין (תיקון הוראת שעה מס' ), התשע"ח-2018:

לילי אור: בתוקף סמכותי לפי סעיפים 3 ו-5 לפקודת תעריף המכס והפטורים, 1937, לפי סעיף 1 לחוק מסי מכס ובלו (שינוי תעריף), התש"ט-1949 , ולפי סעיף 3 לחוק מס קנייה (טובין ושירותים), התשי"ב-1952, אני מצווה לאמור: תיקון התוספת הראשונה בתוספת הראשונה לצו תעריף המכס והפטורים ומס קנייה על טובין התשע-2017 – בפרט 27.01, בפרטי משנה 1100, 1200, 1900, ו-2000, בטור ד', במקום האמור יבוא "102 ש"ח לטון;1 בפרט 27.02, בפרטי משנה 1000 ו-2000, בטור ד', במקום האמור יבוא "102 ש"ח לטון"; בפרט 27.04, בטור ד', במקום האמור יבוא "102 ש"ח לטון"; בפרט 27.08, בפרט משנה 2000, בטור ד', במקום האמור יבוא "102 ש"ח לטון".

לילי אור: תחילה תחילתו של צו זה ביום ט"ז בשבט התשע"ח (1 בפברואר 2018).

לילי אור: הוראת שעה על אף האמור בסעיף 1 לצו זה, בתקופה שמיום כ"ח באדר התשע"ח (15 במרס 2018) עד יום ז' באדר ב' התשע"ט (14 במרס 2019), בכל מקום בו, יראו כאילו במקום "102" יבוא "45.46".

לילי אור: ביטול.

לילי אור: צו תעריף המכס והפטורים ומס קנייה על טובין (תיקון מס' 8), התשע"ח-2018 – בטל.

יצחק וקנין: יש הערות?

יצחק וקנין: אין הערות.

יצחק וקנין: אני מצביע על הצו השני, כפי שהוקרא.

יצחק וקנין: מי בעד?

יצחק וקנין: מי נגד?

יצחק וקנין: פה אחד.

יצחק וקנין: בעד – פה אחד

יצחק וקנין: 3.

יצחק וקנין: צו הבלו על דלק (פטור והישבון) (תיקון מס והוראת שעה), התשע"ח – 2018 (מיסוי ירוק)

יצחק וקנין: צו שלישי.

אמיר רשף: צו ההישבון, יהיה תיקון בהקראה של פרט 3(א) היא תקריא את זה תוך כדי.

יצחק וקנין: אוקיי, נגיע לזה.

אמיר רשף: שיר, זה הדחייה של שנה.

יצחק וקנין: על המוניות.

יהודה בר אור: סליחה, איפה זה מופיע?

שיר שפר: יהודה, אנחנו מקריאים את זה עכשיו ואתה תשמע את זה בהקראה.

יצחק וקנין: יהודה, אני מבטיח לך שאנחנו לא נשאיר את המוניות לבד.

יצחק וקנין: נא להקריא.

לילי אור: צו הבלו על דלק (פטור והישבון) (תיקון והוראת שעה מס' ), התשע"ח-2018:

לילי אור: בתוקף סמכותי לפי סעיפים 9 ו-31 לחוק הבלו על דלק, התשי"ח-1958 ובאישור ועדת הכספים של הכנסת, אני מצווה לאמור: תיקון סעיף 1 בסעיף 1 לצו הבלו על דלק (פטור והישבון), התשס"ה-2005 (להלן – הצו העיקרי), במקום ההגדרה "תעריף המכס" יבוא: "תעריף המכס – צו תעריף המכס והפטורים ומס קנייה על טובין, התשע"ז-2017;" תיקון התוספת בתוספת לצו העיקרי – בפרט 2(ב)(1), בטור א' במקום "10,000" יבוא "32,000"; אחרי פרט 2(ב)(1), בטור א' יבוא: "(1א) רכב מסחרי כהגדרתו בפקודת התעבורה, שמשקלו הכולל המותר 10,000 ק"ג או יותר ובלבד שהוא נמוך מ-32,000 ק"ג, ובלבד שלגבי רכב אשר חוק שירותי ההובלה, התשנ"ז-1997, חל עליו, יהיה רישיון מוביל כמשמעותו בחוק האמור";

שיר שפר: סליחה שאני עוצרת אותך, לילי, רק בסעיף 1, השינוי.

לילי אור: בעבר, אנחנו הגשנו לפני שנה וחצי בערך מתווה אחר לוועדה שבמסגרתו טיפלנו בדברים אחרת, הפטורים היו במסגרת צו הפטור ולא הטלה במסגרת צו הטלת בלו.

לילי אור: עכשיו הפכנו את זה, אז היינו צריכים הגדרה שאנחנו לא צריכים אותה עכשיו.

לילי אור: זה השינוי.

לילי אור: נמחקה שם הגדרה מיותרת.

יצחק וקנין: אוקיי, נא להמשיך.

לילי אור: בפרט 2(ב)(3), במקום האמור בטור א' יבוא: "(3) אוטובוס כהגדרתו בתקנות התעבורה שמשקלו הכולל המותר עולה על 5,000 ק"ג והוא נרשם לראשונה לתנועה בדרכים בישראל במועדים המפורטים להלן: עד סוף שנת המס 2010; במהלך שנת המס 2014 או במהלך שנת המס 2015; במהלך שנת המס 2016 ואילך; במהלך שנות המס 2011, 2012 או 2013"; בפרט 3(ב), במקום האמור בטור א' יבוא: "(ב) אוטובוס ציבורי זעיר כמשמעותו בתקנות התעבורה, ובלבד שלמבקש ההישבון רישיון לפי תקנות 385 ו-386 לתקנות התעבורה ושהאוטובוס הציבורי הזעיר נרשם לראשונה לתנועה בדרכים בישראל במועדים המפורטים להלן: עד סוף שנת המס 2014 או החל משנת המס 2018; במהלך שנת המס 2015 או במהלך שנת המס 2017; במהלך שנת המס 2016".

לילי אור: ביטול פרטי התוספת לצו העיקרי המפורטים בטור א' בטבלה שלהלן יבוטלו במועדים המפורטים בטור ב' להלן: תחילה (א) תחילתו של צו זה ביום ט"ז באייר התשע"ח (1 במאי 2018) (ב) על אף האמור בסעיף קטן (א), תחילתן של פסקאות (4) ו-(5) בטבלה שבסעיף 3 ביום כ' בטבת התשפ"ד (1 בינואר 2024), ובלבד שמנהל מינהל הדלק במשרד האנרגיה אישר עד למועד האמור כי ניתנו כל האישורים הדרושים על פי דין למתן שירותי תדלוק בגז טבעי ל-25 תחנות תדלוק פעילות לכל הפחות; לא אישר מנהל מינהל הדלק כאמור, שיעורי ההישבון החל מיום כ' בטבת התשפ"ד (1 בינואר 2024) לפרטי התוספת המנויים להלן בטור א' יהיה כמפורט לצדם בטור ב': דיווח לכנסת לא יאוחר מיום 1.1.2023 ידווחו מנכ"ל משרד האנרגיה ומנהל רשות המסים לוועדת הכספים של הכנסת על שיעורי הרכישות של כלי רכב כבדים המופעלים בהנעה שאינה מבוססת תזקיקי נפט וכן מנהל מינהל הדלק ידווח על ההתקדמות בהקמת תחנות תדלוק גז טבעי.

בצלאל סמוטריץ': ראו פרוטוקול דיון, שם, שם.

לילי אור: הוראת שעה על אף האמור בטור ב' לתוספת לצו העיקרי כתיקונה בצו זה ולגבי הפרטים שלא תוקנו בצו זה כנוסחם בצו העיקרי, יראו כאילו – בפרט 2(ב)(1), בטור ב' – בתקופה שמיום י"ז בטבת התשפ"א (1 בינואר 2021), עד יום כ"ז בטבת התשפ"ב (31 בדצמבר 2021), במקום "50%" בא "40%"; בתקופה שמיום כ"ח בטבת התשפ"ב (1 בינואר 2022), עד יום ז' בטבת התשפ"ג (31 בדצמבר 2022), במקום "50%" בא "33.4%"; בתקופה שמיום ח' בטבת התשפ"ג (1 בינואר 2023) עד יום י"ט בטבת התשפ"ד (31 בדצמבר 2023), במקום "50%" בא "24.9%"; בתקופה שמיום כ' בטבת התשפ"ד (1 בינואר 2024) עד יום ל' בכסלו התשפ"ה (31 בדצמבר 2024), במקום "50%" בא "16.3%"; בתקופה שמיום א' בטבת התשפ"ה (1 בינואר 2025) עד יום י"א בטבת התשפ"ו (31 בדצמבר 2025), במקום "50" בא "7.8%"; בפרטים 2(ב)(1א) ו-2(ב)(2), בטור ב' יבוא – בתקופה שעד יום כ"ג בטבת התשע"ט (31 בדצמבר 2018), במקום "50%" יבוא "45.4%"; בתקופה שמיום כ"ד בטבת התשע"ט (1 בינואר 2019), עד יום ג' בטבת התש"פ (31 בדצמבר 2019), במקום "50%" יבוא "40%"; בתקופה שמיום ד' בטבת התש"פ (1 בינואר 2020) עד יום ט"ז בטבת התשפ"א (31 בדצמבר 2020), במקום "50%" בא "33.4%"; בתקופה שמיום י"ז בטבת התשפ"א (1 בינואר 2021) עד יום כ"ז בטבת התשפ"ב (31 בדצמבר 2021), יראו כאילו במקום "50%" בא "24.9%"; בתקופה שמיום כ"ח בטבת התשפ"ב (1 בינואר 2022) עד יום ז' בטבת התשפ"ג (31 בדצמבר 2022), במקום "50%" בא "16.3%"; בתקופה שמיום ח' בטבת התשפ"ג (1 בינואר 2023) עד יום י"ט בטבת התשפ"ד (31 בדצמבר 2023) במקום "50%" בא "7.8%"; בפרט 2(ב)(3)(א) בטור ב' – בתקופה שעד יום כ"ג בטבת התשע"ט (31 בדצמבר 2018),

לילי אור: במקום "50%" בא "40%"; בתקופה שמיום כ"ד בטבת התשע"ט (1 בינואר 2019), עד יום ג' בטבת התש"פ (31 בדצמבר 2019), במקום "50%" בא "33.4%"; בתקופה שמיום ד' בטבת התש"פ (1 בינואר 2020) עד יום ט"ז בטבת התשפ"א (31 בדצמבר 2020), במקום "50%" בא "16.3%"; בתקופה שמיום י"ז בטבת התשפ"א (1 בינואר 2021) עד יום כ"ז בטבת התשפ"ב (31 בדצמבר 2021), יראו כאילו במקום "50%" בא "7.8%"; בפרט 2(ב)(3)(ב), בטור ב' - בתקופה שעד יום ד בטבת התש"פ (1 בינואר 2020), עד יום ט"ז בטבת התשפ"א (31 בדצמבר 2020) במקום "50%" בא "45%"; בתקופה שמיום י"ז בטבת התשפ"א (1 בינואר 2021), עד יום כ"ז בטבת התשפ"ב (31 בדצמבר 2021), במקום "50%" בא "40%"; בתקופה שמיום כ"ח בטבת התשפ"ב (1 בינואר 2022) עד יום ז' בטבת התשפ"ג (31 בדצמבר 2022), במקום "50%" בא "33.4%"; בתקופה שמיום ח' בטבת התשפ"ג (1 בינואר 2023) עד יום י"ט בטבת התשפ"ד (31 בדצמבר 2023), במקום "50%" בא "24.9%"; בתקופה שמיום כ' בטבת התשפ"ד (1 בינואר 2024) עד יום ל' בכסלו התשפ"ה (31 בדצמבר 2024), במקום "50%" בא "16.3%"; בתקופה שמיום א' בטבת התשפ"ה (1 בינואר 2025) עד יום י"א בטבת התשפ"ו (31 בדצמבר 2025) במקום "50%" בא "7.8%"; בפרט 2(ב)(3)(ג), בטור ב' – בתקופה שמיום י"ז בטבת התשפ"א (1 בינואר 2021), עד יום כ"ז בטבת התשפ"ב (31 בדצמבר 2021), במקום "50%" בא "40%"; בתקופה שמיום כ"ח בטבת התשפ"ב (1 בינואר 2022) עד יום ז' בטבת התשפ"ג (31 בדצמבר 2022), במקום "50%" בא "33.4%"; בתקופה שמיום ח' בטבת התשפ"ג (1 בינואר 2023) עד יום י"ט בטבת התשפ"ד (31 בדצמבר 2023), במקום "50%" בא "24.9%"; בתקופה שמיום כ'

לילי אור: בטבת התשפ"ד (1 בינואר 2024) עד יום ל' בכסלו התשפ"ה (31 בדצמבר 2024), במקום "50%" בא "16.3%"; בתקופה שמיום א' בטבת התשפ"ה (1 בינואר 2025) עד יום י"א בטבת התשפ"ו (31 בדצמבר 2025) במקום "50%" בא "7.8%"; בפרט 2(ב)(3)(ד), בטור ב' – בתקופה שעד יום כ"ג בטבת התשע"ט (31 בדצמבר 2018), במקום "50%" בא "45%"; בתקופה שמיום כ"ד בטבת התשע"ט (1 בינואר 2019), עד יום ט"ז בטבת התשפ"א (31 בדצמבר 2020), במקום "50%" בא "40%"; בתקופה שמיום י"ז בטבת התשפ"א (1 בינואר 2021) עד יום כ"ז בטבת התשפ"ב (31 בדצמבר 2021), יראו כאילו במקום "50%" בא "33.4%"; בתקופה שמיום כ"ח בטבת התשפ"ב (1 בינואר 2022) עד יום ז' בטבת התשפ"ג (31 בדצמבר 2022), במקום "50%" בא "24.9%"; בתקופה שמיום ח' בטבת התשפ"ג (1 בינואר 2023) עד יום י"ט בטבת התשפ"ד (31 בדצמבר 2023) במקום "50%" בא "16.3%"; בתקופה שמיום כ' בטבת התשפ"ד (1 בינואר 2024) עד יום ל' בכסלו התשפ"ה (31 בדצמבר 2024) במקום "50%" בא "7.8%";

רוית נעים: בפרט 3(א), בטור ב' – בתקופה שמיום כ"ד בטבת התשע"ט (1 בינואר 2019), עד יום ג' בטבת התש"פ (31 בדצמבר 2019), במקום "45.5%" בא "34%"; בתקופה שמיום ד' בטבת התש"פ (1 בינואר 2020) עד יום ט"ז בטבת התשפ"א (31 בדצמבר 2020), במקום "45.5%" בא "22.5%"; בתקופה שמיום י"ז בטבת התשפ"א (1 בינואר 2021) עד יום כ"ז בטבת התשפ"ב (31 בדצמבר 2021), במקום "45.5%" בא "11%";

שיר שפר: תוכלו להסביר למה השינוי?

יצחק וקנין: רבותיי, פה יש שינוי.

אמיר רשף: השינוי בעקבות איזה שהוא צורך שעלה מהשטח.

יהודה בר אור: זה מה שעלה לנו פה, אנחנו ביקשנו מ-2019 והם אישרו את זה עכשיו.

יצחק וקנין: זה מקובל עליכם?

יהודה בר אור: מקובל.

יצחק וקנין: מקובל, בסדר גמור.

יצחק וקנין: הלאה, את יכולה להמשיך את ההקראה.

לילי אור: בפרט 3(ב)(1) ובפרט 3(ג), בטור ב' – בתקופה שעד יום כ"ג בטבת התשע"ט (31 בדצמבר 2018), במקום "45.5%" בא "45.4%"; בתקופה שמיום כ"ד בטבת התשע"ט (1 בינואר 2019), עד יום ג' בטבת התש"פ (31 בדצמבר 2019), במקום "45.5%" בא "40%"; בתקופה שמיום ד' בטבת התש"פ (1 בינואר 2020) עד יום ט"ז בטבת התשפ"א (31 בדצמבר 2020), במקום "45.5%" בא "33.4%"; בתקופה שמיום י"ז בטבת התשפ"א (1 בינואר 2021) עד יום כ"ז בטבת התשפ"ב (31 בדצמבר 2021), במקום "45.5%" בא "24.9%"; בתקופה שמיום כ"ח בטבת התשפ"ב (1 בינואר 2022) עד יום ז' בטבת התשפ"ג (31 בדצמבר 2022), במקום "45.5%" בא "16.3%"; בתקופה שמיום ח' בטבת התשפ"ג (1 בינואר 2023) עד יום י"ט בטבת התשפ"ד (31 בדצמבר 2023) במקום "45.5%" בא "7.8%"; בפרט 3(ב)(2), בטור ב' – בתקופה שמיום כ"ד בטבת התשע"ט (1 בינואר 2019), עד יום ג' בטבת התש"פ (31 בדצמבר 2019), במקום "45.5%" יבוא "45.4%"; בתקופה שמיום ד' בטבת התש"פ (1 בינואר 2020) עד יום ט"ז בטבת התשפ"א (31 בדצמבר 2020), במקום "45.5%" בא "40%"; בתקופה שמיום י"ז בטבת התשפ"א (1 בינואר 2021) עד יום כ"ז בטבת התשפ"ב (31 בדצמבר 2021), במקום "45.5%" בא "33.4%"; בתקופה שמיום כ"ח בטבת התשפ"ב (1 בינואר 2022) עד יום ז' בטבת התשפ"ג (31 בדצמבר 2022), במקום "45.5%" בא "24.9%"; בתקופה שמיום ח' בטבת התשפ"ג (1 בינואר 2023) עד יום י"ט בטבת התשפ"ד (31 בדצמבר 2023) במקום "45.5%" בא "16.3%"; בתקופה שמיום כ' בטבת התשפ"ד (1 בינואר 2024) עד יום ל' בכסלו התשפ"ה (31 בדצמבר 2024) במקום "45.5%" בא "7.8%"; בפרט 3(ב)(3), בטור ב' – בתקופה שמיום ד' בטבת התש"פ (1 בינואר 2020) עד יום ט"ז בטבת התשפ"א (31 בדצמבר 2020),

לילי אור: במקום "45.5%" בא "45.4%"; בתקופה שמיום י"ז בטבת התשפ"א (1 בינואר 2021) עד יום כ"ז בטבת התשפ"ב (31 בדצמבר 2021), במקום "45.5%" בא "40%"; בתקופה שמיום כ"ח בטבת התשפ"ב (1 בינואר 2022) עד יום ז' בטבת התשפ"ג (31 בדצמבר 2022), במקום "45.5%" בא "33.4%"; בתקופה שמיום ח' בטבת התשפ"ג (1 בינואר 2023) עד יום י"ט בטבת התשפ"ד (31 בדצמבר 2023) במקום "45.5%" בא "24.9%"; בתקופה שמיום כ' בטבת התשפ"ד (1 בינואר 2024) עד יום ל' בכסלו התשפ"ה (31 בדצמבר 2024) במקום "45.5%" בא "16.3%"; בתקופה שמיום א' בטבת התשפ"ה (1 בינואר 2025) עד יום י"א בטבת התשפ"ו (31 בדצמבר 2025) במקום "45.5%" בא "7.8%";

יצחק וקנין: רצית להעיר הערה?

גיא גולדמן: רק להעיר, אדוני, לפני שמצביעים, לגבי כל הצווים, בגלל שהם עברו שינויים של הרגע האחרון הם יעברו עוד מספר תיקונים - - -

יצחק וקנין: כנוסח הוועדה.

גיא גולדמן: כן.

גיא גולדמן: תיקוני נסחות.

יצחק וקנין: ודאי, כנוסח הוועדה.

יצחק וקנין: מי בעד הצו?

יצחק וקנין: מי נגד?

יצחק וקנין: פה אחד.

יצחק וקנין: גם הצו הזה עובר פה אחד.

יצחק וקנין: בעד – פה אחד

שיר שפר: רק להגיד שכדי שהצווים יונחו היום במליאה אז אתם צריכים לפרסם אותם תוך חצי שעה.

יצחק וקנין: חבר'ה, אני מודה לכולכם, גם לנהגי המוניות, גם למובילים, גם לכל עם ישראל.

יצחק וקנין: אני נועל את הישיבה.